# Anime

### Straipsnis iš Vikipedijos, laisvosios enciklopedijos.

Anime paveikslėlis

Anime (Japoniškai: アニメ – Anime) – Japonijoje kilęs animacijos stilius su savita veikėjų ir aplinkos estetika. Anime gali būti piešiami ranka ir/arba kompiuterinės grafikos priemonėmis. Šio tipo animacija rodoma per televiziją, platinama DVD diskuose, vaizdajuostėse, kartais panaudojama ir kompiuteriniuose žaidimuose. Anime menui įtaką daro japoniški komiksai manga.

Tipiška anime stiliaus akis

## [taisyti] Anime bruožai

Anime yra specifinis japonų menas, kurio pagrindiniai bruožai:

- didelės, neproporcingos veidui akys;
- įvairių formų ir spalvų plaukai;
- kojos ir rankos paprastai nėra proporcingos liemeniui;
- spalvinimas yra trisluoksnis.

## [taisyti] Istorija

Anime istorija prasidėjo XX amžiaus pradžioje, kai Japonijos filmų kūrėjai ėmė eksperimentuoti su animacijos technika, kuria taip pat buvo domimasi Prancūzijoje, Vokietijoje, Jungtinėse Valstijose ir Rusijoje. Aštuntajame dešimtmetyje anime vystėsi toliau, nutoldama nuo savo pradinės formos. Ji davė pradžią unikaliems žanrams, tokiems kaip mecha. Devintajame dešimtmetyje anime imta kurti daugiau negu iki tol. Nuo dešimto dešimtmečio šis žanras ėmė populiarėti užsienio rinkoje.

## [taisyti] Terminologija

Japoniškas animacijos terminas yra アニメーション (animēshon), rašomas katakana. Tai skolinys iš anglų kalbos (angl. animation – animacija), tačiau yra teorija, kad šis žodis yra kilęs iš prancūzų kalbos žodžio animé (animuotas, animuoti paveiksliukai). Japoniškas terminas yra trumpinamas kaip アニメ (anime). Abi – originali ir sutrumpinta – žodžio formos yra lygiareikšmės japonų kalboje, tačiau sutrumpinta versija vartojama dažniau.

Kaip ir keli kiti japoniški žodžiai, anime anglų kalboje kartais rašomas kaip animé, kad primintų skaitytojui, jog kirčiuojamas paskutinis, o ne pirmas skiemuo.

Anime kuriama ne tik Japonijoje. Kai kuri amerikiečių animacija gali būti laikoma anime, pavyzdžiui, Super Robot Monkey Team Hyperforce Go, Teen Titans, ir Kappa Mikey – pastarasis iš tiesų yra anime parodija. Žodis anime nusako kūrinio stilių, o ne kilmės šalį. Yra kiniškų bei korėjietiškų anime. Vis dėlto dažnai anime yra laikoma tik japoniška animacija.

### [taisyti] Sintaksė, morfologija

Lietuvių kalboje anime yra nekaitomas daiktavardis. Kai kuriose kitose kalbose jis vartojamas kaip skolinys ir turi daugiskaitą.

### [taisyti] Sinonimai

Anime kartais (1970-1990 metų laikotarpiu) prancūzų ir anglų kalbose buvo vadinama Japanimation, tačiau šis terminas nebevartojamas. Šiuo metu jis daugiau nusako kilmės šalį, bet nebūtinai animacijos formą.

Pastaraisiais metais anime Europos šalyse kartais vadinama manga. Japonijoje manga gali reikšti abu: animacinius filmus ir komiksus (anime gerbėjai žodį manga vartoja tik komiksams apibūdinti). Angliškai kalbančiose šalyse manga reiškia tik japoniškus komiksus.

## [taisyti] Bruožai

Anime siulo platų stilių pasirinkimą. Šio stiliaus animacija yra labai įvairi, piešiama naudojant skirtingą metodiką. Anime gali vaizduoti visiškai skirtingas situacijas, veikėjus ir istorijas, ji skirta plačiai auditorijai.

### [taisyti] Žanrai

Anime skirstoma į daug žanrų: veiksmo, nuotykių, komedijų, dramos, erotikos, siaubo, viduramžių fantastikos, mokslinės fantastikos. Dauguma anime turi kelių žanrų bruožų, tad kartais nustatyti konkretaus filmo žanrą labai sudėtinga. Iš pirmo žvilgsnio paprastame siužete gali slypėti daug gilesnė istorija ir sudėtingi veikėjų charakteriai. Pvz., dažnai veiksmo anime turi humoro, romantikos ir kitų žanrų elementų, o romantikos anime – veiksmo.

Žanrai ir paaiškinimai būdingi anime ir manga:

- Veiksmo anime, kuriame daug veiksmo, susiduria kelios stiprios jėgos. Tokiuose anime veikėjai dažnai priima skubotus sprendimus. Siužetas vystosi greitai, todėl kartais istorija gali būti nukelta į antrą planą.
- Nuotykių anime, kuriuose veikėjai lankosi įvairiose vietose ir patenka į skirtingas situacijas. Dažnai šio žanro anime vaizduojamos veikėjų kelionės.
- Bishōjo (jap. 美少女, graži mergaitė) gali būti naudojamas apibūdinti bet kurį anime, kuriame yra gražių mergaičių. Pavyzdys: Magic Knight Rayearth (jap. 魔法騎士レイアース).
- Bishōnen (jap. 美少年, gražus berniukas) gali būti naudojamas apibūdinti bet kurį anime, kuriame yra gražių, elegantiškų berniukų ar vyrų. Pavyzdys: Fushigi Yuugi (jap. ふしぎ 遊戯).
- Ecchi (jap. エッチ, atsitiktinė erotika), tai anime, kuriuose yra erotinio humoro, pavyzdžiui, Love Hina (jap. ラブ ひな).
- Hentai (jap. 変態, nenormalumas, iškrypimas) naudojamas vakaruose apibūdinti pornografinio ir erotinio turinio anime, Japonijoje – ne tik anime. Šis žanras taip pat skirtomas yra kelis smulkesnius. Pavyzdys: La Blue Girl (jap. 淫獣学園).
- Josei (jap. 女性, jauna moteris), tai anime skirtas jaunoms moterims, tai vienas rečiausių anime žanrų. Pavyzdys: NANA (ナナ).
- Kodomo (jap. 子供, vaikas), tai anime skirtas vaikams, pavyzdžiui, Doraemon (jap. ドラえもん).
- Mecha – anime arba manga, kuriame vaizduojami dideli robotai, pavyzdys Sōkyū no Fafner (jap. 蒼穹のファフナー).
- Moé (jap. 萌え) – anime ar manga, kurių veikėjai labai gyvi ir mieli, pavyzdžiui, Little Snow Fairy Sugar (jap. ちっちゃな雪使いシュガ), Ouran High School Host Club (jap. 桜蘭高校ホスト部).
- Progressive, tai meniniai filmai arba labai stilizuoti anime, pavyzdžiui, Hoshi no koe (jap. ほしのこえ).
- Seinen (jap. 青年) anime ir manga panašūs į shōnen, tačiau skirti paaugliams ir jauniems suaugusiems. Pavyzdys: Oh My Goddess! (jap. ああっ女神さまっ!).
- Sentai/Super Sentai (jap. 戦隊, kovotojų komanda) apibūdina superdidvyrių komandą, pavyzdžiui, Cyborg 009 (サイボーグ００９).
- Shōjo (jap. 少女, mergaitė), tai anime ar manga skirta mergaitėms, pavyzdžiui, Fruits Basket (jap. フルーツバスケット).
  - Mahō shōjo (jap. 魔法少女) – smulkesnis žanras naudojamas apibūdinti magiškų galių turinčias mergaites. Pavyzdys: Sailor Moon (jap. 美少女戦士セーラームーン).
- Shōjo-ai/yuri: (jap. 少女愛 mergaičių meilė, 百合 lelija), apibudina anime ar manga, kurioje vaizduojama meilė tarp merginų, pavyzdžiui, Revolutionary Girl Utena (jap. 少女 革命 ウテナ).
- Shōnen (jap. 少年 berniukas) – tai anime ar manga skirti berniukams, pavyzdžiui, Dragon Ball Z (jap. ドラゴンボールZ).
  - Mahō shōnen (jap. 魔法少年 magiškas berniukas) atitinka Mahō shōjo, tik vaizduojami berniukai. Pavyzdys: DNAngel.
- Shōnen-ai/yaoi (jap. 少年愛 berniukų meilė), apibūdina anime ar manga, kuriuose vaizduojama meilė tarp vaikinų. Šis terminas Japonijoje mažai vartojamas dėl sąsajų su pedofilija, ir yra pakeistas terminu „berniukų meilė“. Pavyzdys: Gravitation (jap. グラビテーション).

Kai kurie anime yra kuriami labai siaurai auditorijai, netgi siauresniai negu aukščiau aprašyti žanrai. Pavyzdžiui, Initial D (頭文字(イニシャル), éX-Driver (エクスドライバ) yra apie gatvės lenktynes ir automobilių tiuningavimą. Ashita No Joe (Rytojaus Džo, あしたのジョー) – apie boksą.

### [taisyti] Muzika

Muzika anime yra svarbus meninis elementas. Anime filmų garso takeliai Japonijoje labai pelningi, kartais jų paklausa nenusileidžia muzikinių albumų paklausai. Dėl šios priežasties anime muziką dažnai kuria ir atlieka garsiausi kompozitoriai ir atlikėjai. Anime serijos su įžanga (angl. opening credits) turi įžanginę dainą (angl. opening song). Dažniausiai muzika anime naudojama fone, ši muzika pritaikoma esančiai scenai, pavyzdžiui, Neon Genesis Evangelion (新世紀エヴァンゲリオン) daina „Decisive Battle“ grojama kai veikėjai ruošiasi mūšiui, skamba sunkūs bugnų dužiai ir karinis stilius, kuris paryškina įtampą ir užsimena apie artėjantį veiksmą.

Teminė daina (kartais naudojama kaip įžanginė daina) dažniausiai sutampa su bendru anime stiliumi. Pabaigos daina naudojama kaip komentaras apie visą anime, dažnai paryškinant konkrečią svarbią sceną. Įžangos ir pabaigos dainos neretai atliekamos populiarių atlikėjų. Tokiu būdu dainos tampa labai svarbia anime programos dalimi. Svarbios ne tik dainos. Seiyū (angl. Seiyū, jap. 声優) „balso aktoriai“ kartais išleidžia savo kūrinius kompaktinėmis plokštelėmis. Plokštelėse įrašyti seiyū pokalbiai su publika apie save. Kitas anime plokštelių tipas yra Drama CD, jame būna dainos ir įrašai, kuriuose seiyū pasakoja istorijas, dažnai neįtrauktas į pagrindinį anime.

## [taisyti] Anime pateikimo rūšys

Dauguma anime gali buti suskirtyti į tris kategorijas:

- Filmai dažniausiai pristatomi kino teatruose, turi didžiausią biudžetą ir geriausią vaizdo kokybę. Anime filmai tokie kaip Akira, Ghost in the Shell (jap. 攻殻機動隊) ir Stebuklingi Šihiros nuotykiai Dvasių pasaulyje (angl. „Spirited Away“, jap. 千と千尋の神隠し) muša pelno rekordus. Kai kurie anime filmai išleidžiami tik per filmų ar anime festivalius, jie dažnai yra trumpesni, pavyzdžiui, Winter days (jap. 冬の日), ir Legend of the Forest (jap. 森の伝説). Kitas filmų tipas yra surinkti filmai, taip pat pristatomi teatruose. Tai televizijos serialai, dėl įvairių priežasčių sujungti į vieną filmą. Jie gali būti ilgesni negu įprastas filmas.
- Televizijos serialai yra anime rūšis, rodoma per televiziją reguliariu laiku. Serialai dažniausiai yra prastesnės kokybes nei OVA (Original Video Animation, オリジナル・ヴィデオ・アニメーション) ar filmais, nes biudžetas yra padalijamas daugeliui serijų. Dauguma dalių yra apie 23 minučių ilgio, kad būtų užpildyta 30 minučių eterio laiko kartu su reklamomis. Vienas sezonas apima 26 serijas, tačiau yra nemažai anime, rodomų tik po pusę sezono (13 serijų). Dauguma televizijos serialų turi savo įžangą ir pabaigą (angl. opening/ending credits), taip pat dažnai turi labai trumpą sceną kuri rodoma prieš ir po reklamos (angl. „eyecatch“, JAV atitikmuo „bumper“). Serijos pabaigoje dažnai yra kitos serijos apžvalga.
- OVA (Original Video Animation, kartais OAV – Original Animated Video, オリジナル・ヴィデオ・アニメーション) yra anime filmai, publikai pristatomi iškart vaizdajuosčių arba DVD plokštelių pavidalu, tačiau kino teatruose nerodomi. OVA (trump. オーヴィエー) gali būti kelių dalių, jų kiekis neribotas.

Dažnai vieno pavadinimo anime pateikimo rūšys gali būti kelios, pvz., pradedama televizijos serialu, pagal kurį vėliau sukuriamas filmas. Vienas iš tokių – Tenchi muyo! (天地無用!), išleistas kaip OVA, vėliau sukurti trys filmai, trys televizijos serialai, ir dar keli specialūs epizodai. Ne visada siužetas tęsiamas chronologiškai, t.y., kai kurios tolesnės dalys gali būti pirmųjų priešistorė.

## [taisyti] Platinimas Vakaruose

### [taisyti] Paklausa Vakaruose

Veikėjai ir siužetas yra svarbūs anime atributai. Nors ir pasitaiko epizodiškų serialų, paprastai anime turi gerai išvystytą siužetą, o veikėjai laikui bėgant subręsta (tai nebūdinga vakarietiškai animacijai). Toks anime kūrimo būdas būdingas didesnei grupei žmonių Japonijoje negu Vakaruose. Tie, kurie anksčiau į animaciją žiūrėjo tik kaip į vaikams skirtą kūrinį, pamažu požiūrį pakeitė, mat anime jau nebesistengiama įsprausti į siaurus veiksmo ir komedijos rėmus. Anime gerbėjų gretos pasaulyje ėmė gausėti. Tai tapo pelninga verslo šaka vakarų šalyse, nes kai kurie vakarams pritaikyti anime (tokie kaip Astro Boy (jap. Tetsuwan Atomu, 鉄腕 アトム), patyrė sėkmę.

### [taisyti] Licencijavimas

Už Japonijos ribų anime platinami su vertimu titruojant ar dubliuojant, DVD diskuose garso takelis japonų kalba išlaikomas. Anime taip pat gali būti pritaikyti tos šalies kultūrai, kad ir kitų šalių žmonės galėtų suprasti. Kai kurios kompanijos gali pašalinti iš anime filmų prieštaringai vertinamą turinį – taip buvo elgiamasi anksčiau, kai japonų animacija žengė pirmuosius žingsnius užsienyje. Paskutiniu metu taip daroma retai siekiant kuo tiksliau išlaikyti originalą. Anime, kurie buvo specialiai pritaikyti televizijai, gali būti išleisti DVD be papildomų iškarpymų (pvz Blue Gender, ブルージェンダー).

### [taisyti] Mėgėjiškas titravimas

Nors mėgėjiškas titravimas daugelyje valstybių laikomas autorinių teisių pažeidimu, jis pasitaiko neretai. Paprastai titruotojų grupės nustoja platinti anime filmus, kai jie licencijuojami už Japonijos ribų.

## [taisyti] Nuorodos

Anime Centras - lietuviška anime ir manga bendruomenė.

## [taisyti] Taip pat žiūrėkite

- Manga

Rodomas puslapis "http://lt.wikipedia.org../../../a/n/i/Anime.html"

Kategorija: Anime

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Alemannisch
- العربية
- Asturianu
- Boarisch
- Žemaitėška
- Български
- বাংলা
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Galego
- עברית
- हिन्दी
- Hrvatski
- Magyar
- Bahasa Indonesia
- Íslenska
- Italiano
- 日本語
- ქართული
- 한국어
- Latina
- Latviešu
- Bahasa Melayu
- Nederlands
- ‪Norsk (bokmål)‬
- Occitan
- Polski
- Português
- Română
- Русский
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Tagalog
- Türkçe
- Українська
- O'zbek
- Tiếng Việt
- 中文